text: En kvinde stak to personer i narkorus - nu skal hun i fængsel
  01 februar 2018 kl. 14.17
  En 43-årig kvinde er dømt halvandet års fængsel for at have stukket to personer med en køkkenkniv i en park i Vejle. 
  Det var yderst begrænset, hvad en 43-årige kvinde fra Vejle kunne huske fra den 10. oktober, hvor hun stak to personer med en køkkenkniv, da hun i dag torsdag blev fremstillet ved Retten i Kolding, skriver Vejle Amts Folkeblad.
  Den 43-årige gerningsmand var under påvirkning af stoffer, da hun stak en 37-årig kvinde fra Fredericia og en 41-årig mand fra Vejle. Kvinden blev stukket flere gange i maven og armen, mens manden fik flere knivstik i ryggen. 
  Begge personer er sluppet heldigt fra knivstikkeriet og kunne vidne i retssagen mod kvinden.
  Kvinden blev idømt halvandet års fængsel - en dom, som hun modtog.
  De to ofre i sagen tog forbehold for, at de på et senere tidspunkt vil kræve erstatning for psykiske mén, skriver Vejle Amts Folkeblad.
  